བོད་པའི་ལོ་རྒྱུས་ནང་མཛངས་མི་དང་།མཛངས་མ་ཞེས་པའི་ཐ་སྙད་འདི་ཧ་ཅང་གི་ལྗིད་ཁོག་ཆེན་པོ་ཞིག་ཡིན་པ་དང་།འཕྲུལ་བློན་མཛངས་མི་བདུན་ཞེས་པ་དེ་དག་གི་ལོ་རྒྱུས་རྒྱབ་ལྗོངས་ཀྱི་ཐོག་ནས་བཤད་ཀྱང་ཧ་ཅང་བྱས་རྗེས་ཆེན་པོ་འབའ་ཞིག་ཡིན།འདས་པའི་ལོ་རྒྱུས་ནང་གི་མིང་ཚིག་གལ་ཆེན་དག་ད་ལྟ་བེད་སྤྱོད་མུ་མཐུད་དགོས་པ་ཞིག་ཡིན་པ་ལས།བེད་སྤྱོད་མི་ཆོག་པ་ཞིག་གཏན་ནས་མིན་ནའང་།དེང་སྐབས་མཁས་དབང་ཞེས་པའི་ཚིག་འདི་ཡང་གང་བྱུང་མང་བྱུང་ལ་བེད་སྤྱོད་བྱེད་པ་བཞིན།མཛངས་མི་དང་མཛངས་མ་ཞེས་པའི་ཚིག་འདི་དག་ཀྱང་རྒྱུད་འཛིན་དགོས་པ་གང་ཞིག་ལ་བསམ་བློ་གཏན་ནས་གཏོང་མི་དགོས་པ་ཞིག་ཀྱང་མིན།དེ་བས་ཚིག་སྟབས་བདེ་པོ།བོད་ཀྱི་ཕོ་སར་ཞེས་བརྗོད་ན་མཛངས་པ་ཡིན་མི་ཆོག་པ་ཞིག་མིན་ལ།དུས་རབས་ཉེར་གཅིག་པའི་ནང་དུ་བོད་པའི་ཕོ་སར་ནང་མཛངས་པ་མང་པོ་ཡོད་དགོས་པ་ཞིག་རེད།འོན་ཀྱང་ཕོ་སར་རྫིག་པོ་ཞིག་ཡིན་པ་ཙམ་གྱིས་མཛངས་པ་ཡིན་པའི་ངེས་པ་མེད་པ་མ་ཟད།ཕོ་སར་མ་ཡིན་པའི་ནང་དུ་མཛངས་པ་དེ་བས་ཀྱང་མང་པོ་ཡོད།